**PODMIENKY OCHRANY SÚKROMIA**

*Vážené dotknuté osoby,*

*v týchto Podmienkach ochrany súkromia Vám chceme poskytnúť podrobné informácie o spracúvaní Vašich osobných údajov v informačnom systéme označenom ako IS Správa domu skupinou YIT. Tieto Podmienky ochrany súkromia vysvetľujú transparentným a prehľadným spôsobom informácie podľa článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „****Nariadenie GDPR****“).*

**Kto je prevádzkovateľom Vašich osobných údajov a kde sa na nás môžete obrátiť?**

* 1. Spoločnosť **YIT Správcovská spoločnosť s.r.o.**, so sídlom Račianska 153, 831 54 Bratislava, Slovenská republika, IČO: 51 863 022, zapísaná v Obchodnom registri Okresného súdu Bratislava I, oddiel: Sro, vložka č.: 130582/B, spolu so spoločnosťou **YIT Slovakia a.s.**, so sídlom Račianska 153/A, 831 54 Bratislava, Slovenská republika, IČO: 35 718 625, zapísanou v Obchodnom registri Okresného súdu Bratislava I, oddiel: Sa, vložka č.: 1410/B ako spoloční prevádzkovatelia (ďalej len „**skupina YIT**“) v súlade s Dohodou spoločných prevádzkovateľov uzavretou v zmysle čl. 26 Nariadenia GDPR.
	2. S cieľom posilňovať záruky a právne garancie Vašich práv a slobôd pri spracúvaní Vašich osobných údajov sme poverili do funkcie aj zodpovednú osobu JUDr. Máriu Koberovú Kandalovú, ktorá dohliada na zákonnosť ich spracúvania, pričom Vám je k dispozícii prostredníctvom telefónneho čísla: 0903 484 488 alebo emailu: dpo@yit.sk.
	3. **V prípade, ak by ste nerozumeli akejkoľvek informácii a/alebo súhrnu informácií uvedených v tomto dokumente a/alebo máte záujem o poskytnutie individuálneho doplňujúceho vysvetlenia, prosím, neváhajte kontaktovať zodpovednú osobu prostredníctvom kontaktných údajov uvedených v bode 2 tohto dokumentu.**

**Na aké účely spracúvame Vaše osobné údaje a na akom právnom základe?**

* 1. Dotknutými osobami sú vlastníci bytov a nebytových priestorov v spravovanom dome.
	2. Rozsah spracúvaných osobných údajov je nasledovný: meno, priezvisko, dátum narodenia, rodné číslo, adresa trvalého alebo prechodného pobytu, číslo bytu, telefónne číslo, elektronická adresa, číslo účtu a kód banky.
	3. Účelom spracúvania osobných údajov je správa domu správcom v zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov.
	4. Právnym základom pre spracúvanie osobných údajov je osobitný zákon č. 182/1993 Z. z. o vlastníctve bytov a nebytových priestorov v znení neskorších predpisov.
	5. Na základe nášho posúdenia sme toho názoru, že nedochádza k vzniku vysokého rizika pre práva a slobody dotknutých osôb a nemôže dochádzať k diskriminácii žiadnej z dotknutých osôb. V prípade potreby akýchkoľvek bližších vysvetlení kontaktujte, prosím, našu zodpovednú osobu, ako je uvedené vyššie v tomto dokumente.

**Kto okrem skupiny YIT je ešte oprávnený spracúvať Vaše osobné údaje?**

* 1. Pri spracúvaní Vašich osobných údajov môžeme využívať aj služby preverených a zmluvne zaviazaných externých obchodných partnerov, ktorí nám pomáhajú spracúvať a chrániť Vaše osobné údaje. Ide o tzv. príjemcov a sprostredkovateľov, ktorí pre skupinu YIT vyvíjajú a udržiavajú systémy funkčné a bezpečné, alebo nám dodávajú potrebné softvérové riešenia, alebo iné služby, ktoré sú potrebné pre časť spracúvania Vašich osobných údajov na vyššie uvedené účely.
	2. Vaše osobné údaje v súlade s oprávnenými záujmami skupiny YIT môžu byť prenášané v rámci skupiny YIT na vnútorné administratívne účely.
	3. Príjemcami osobných údajov dotknutých osôb sú obchodní partneri, ktorí majú postavenie dodávateľov skupiny YIT, ktorí sú pravidelne školení o postupoch zákonného a bezpečného spracúvania Vašich osobných údajov. Všetci príjemcovia sú právne zaviazaní dodržiavať o Vašich osobných údajoch mlčanlivosť.
	4. V prípade dodávateľov, ktorým sú alebo môžu byť poskytované osobné údaje dotknutých osôb, skupina YIT zabezpečila zvýšenie právnych záruk pre ochranu osobných údajov dotknutých osôb uzatvorením zmluvy v súlade s článkom 28 ods. 3 Nariadenia GDPR.
	5. Vaše osobné údaje nikdy neposkytneme žiadnej tretej strane, resp. príjemcom, na akékoľvek komerčné alebo nekomerčné účely okrem výnimiek súvisiacich s vymáhaním našich práv voči Vám, resp. v rozsahu, v akom ste boli informovaní o takomto poskytnutí. Vaše osobné údaje môžu byť poskytované tretím stranám, resp. príjemcom, ktorými sú najmä poštoví doručovatelia, advokátske kancelárie, súdy a exekútorské úrady zapojené do procesu vymáhania našej pohľadávky voči Vašej osobe v prípade, ak si nesplníte voči skupine YIT prípadné splatné peňažné záväzky, záväzky vyplývajúce zo spôsobenej škody a nebudete pozitívne reagovať na našu ponuku mimosúdneho urovnania.
	6. Vaše osobné údaje sme povinní poskytnúť aj oprávneným orgánom verejnej moci v prípade výkonu ich zákonných oprávnení podľa príslušných osobitných zákonov (napr. vyšetrovanie polície a pod.), ktoré však nemajú postavenie príjemcov v zmysle Nariadenia GDPR.

**Dochádza k cezhraničnému prenosu Vašich osobných údajov?**

* 1. Vaše osobné údaje neprenášame do žiadnej tretej krajiny, ktorá by nezabezpečovala primeranú úroveň ochrany Vašich osobných údajov, s výnimkou prípadov, kedy sú naši preverení sprostredkovatelia usídlení v tretej krajine mimo EÚ/EHP. V takom prípade Vám garantujeme, že sme zabezpečili, aby boli prijaté primerané záruky v zmysle čl. 44 a nasl. GDPR.
	2. V rámci výlučne vnútropodnikových prenosov spracúvaných osobných údajov realizovaných v rámci skupiny YIT na vnútorné administratívne účely pri ochrane práv a právom chránených záujmov YIT nedochádza vo vzťahu k Vašim osobným údajom k žiadnym cezhraničným prenosom do tretích krajín nezabezpečujúcich primeranú úroveň ochrany osobných údajov.

**Dochádza k automatizovanému spracúvaniu osobných údajov s právnym účinkom na Vás?**

* 1. Vaše osobné údaje nie sú vo všeobecnosti spracúvané výlučne automatizovaným (napr. výlučne softvérovým spôsobom), ale vždy sa na ich spracúvaní podieľa aj náš vyškolený a poučený zamestnanec. Skupina YIT teda nevykonáva také spracovateľské operácie, na základe ktorých by dochádzalo k prijímaniu rozhodnutia s právnym účinkom alebo iným podstatným vplyvom na Vašu osobu, ktoré by boli založené výlučne len na plne automatizovanom spracúvaní Vašich osobných údajov. Profilovanie skupina YIT pri spracúvaní osobných údajov nevyužíva.

**Ako dlho budeme spracúvať Vaše osobné údaje?**

* 1. Vaše osobné údaje sú spracúvané podľa možností tak krátko, ako je to len možné. Vaše osobné údaje budú spracúvané po dobu trvania zmluvy o výkone správy (uzavretej medzi dotknutými osobami a skupinou YIT ak správcom) a po dobu trvania archivácie vyžadovanej aplikovateľnými právnymi predpismi, prípadne do uplynutia primeranej doby vymedzenej skupinou YIT s ohľadom na princíp minimalizácie uchovávania podľa článku 5 ods. 1 písm. e) Nariadenia GDPR. Následne budú Vaše osobné údaje bezodkladne zlikvidované.
	2. V prípade záujmu o informácie o konkrétnej dobe uchovávania Vašich osobných údajov nás, prosím, kontaktujte prostredníctvom kontaktných údajov uvedených v úvodnej časti tohto dokumentu.

**Ste povinní nám poskytnúť Vaše osobné údaje?**

* 1. Poskytnutie osobných údajov je zákonnou požiadavkou. Bez poskytnutia osobných údajov nebude možné uzatvorenie zmluvy o výkone správy a vykonávanie činnosti správcu v zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov.

**Aké sú Vaše práva pri spracúvaní osobných údajov?**

* 1. Skupine YIT záleží na ochrane Vašich osobných údajov, a preto sa usilujeme o ich silné zabezpečenie prostredníctvom individuálnych, moderných, technických a organizačných bezpečnostných opatrení, ako aj prostredníctvom možnosti kedykoľvek uplatniť Vaše práva dotknutej osoby podľa Nariadenia GDPR prostredníctvom písomnej vlastnoručne podpísanej žiadosti, z ktorej bude zrejmá Vaša identita a právo, o ktorého výkon nás žiadate. Žiadosti o výkon práva dotknutej osoby určené skupine YIT ako spoločným prevádzkovateľom môžete posielať na adresu sídla ktorejkoľvek spoločnosti zo skupiny YIT. V prípade akýchkoľvek otázok týkajúcich sa výkonu Vašich práv dotknutej osoby nás môžete kontaktovať prostredníctvom kontaktných údajov uvedených v bode 1 až 3 tohto dokumentu.
	2. V prípade, ak považujete spracúvanie Vašich osobných údajov za nesprávne alebo neaktuálne, môžete nás kedykoľvek kontaktovať prostredníctvom kontaktných údajov zverejnených na začiatku tohto dokumentu.
	3. V súvislosti so spracúvaním Vašich osobných údajov Vám ďalej prináležia nasledovné práva: právo na prístup k osobným údajom (článok 15 Nariadenia GDPR), právo na opravu osobných údajov (článok 16 Nariadenia GDPR), právo na vymazanie osobných údajov (článok 17 Nariadenia GDPR), právo na obmedzenie spracúvania osobných údajov (článok 18 Nariadenia GDPR), právo na prenosnosť osobných údajov (článok 20 Nariadenia GDPR), právo namietať spracúvanie Vašich osobných údajov (článok 21 Nariadenia GDPR), právo podať návrh na začatie konania (§ 100 Zákona č. 18/2018 Z. z.) a právo napadnúť rozhodnutie skupiny YIT založené na automatizovanom spracúvaní Vašich osobných údajov, ktoré je spojené s právom vyjadriť k tomuto rozhodnutiu Vaše stanovisko a žiadať od skupiny YIT preskúmanie takéhoto rozhodnutia s ľudským zásahom (článok 22 Nariadenia GDPR).
	4. Ako dotknutá osoba máte tiež právo kedykoľvek podať sťažnosť na dozorný orgán (článok 77 Nariadenia GDPR), ktorým je Úrad na ochranu osobných údajov SR (viac informácií je možné nájsť na webovej stránke [www.dataprotection.gov.sk](http://www.dataprotection.gov.sk).
	5. Každá žiadosť o výkon práva dotknutej osoby podľa Nariadenia GDPR môže byť uplatnená na základe písomnej a vlastnoručne podpísanej žiadosti zaslanej na adresu sídla ktorejkoľvek spoločnosti zo skupiny YIT. Dovoľujeme si Vás upozorniť, že pri vybavovaní Vašej žiadosti Vás môžeme požiadať o dôveryhodné overenie Vašej totožnosti v prípade, ak nás budete žiadať o výkon Vášho práva iným spôsobom ako písomným listom s Vaším vlastnoručným podpisom (napr. emailovou žiadosťou) alebo osobne v sídle ktorejkoľvek spoločnosti zo skupiny YIT.
	6. Uplatnenie Vašich práv dotknutej osoby uvedených v tejto časti tohto dokumentu je možné si vopred dohodnúť aj v sídle ktorejkoľvek spoločnosti zo skupiny YIT, pričom však vždy vyžadujeme osobné overenie Vašej totožnosti prostredníctvom jej preukázania predložením dokladu Vašej totožnosti.
	7. Každá žiadosť o výkon práva dotknutej osoby, ktorá nám bude doručená, bude individuálne a kompetentne posúdená, pričom o výsledku Vás budeme vždy informovať najneskôr do jedného mesiaca od prijatia Vašej žiadosti.
	8. Ak je Vaša žiadosť zjavne neopodstatnená alebo neprimeraná, najmä preto, že sa opakuje, sme oprávnení účtovať si primeraný poplatok, ktorý zohľadňuje administratívne náklady spojené s poskytnutím požadovaných informácií.
	9. Proces vybavenia Vašej žiadosti spojenej s výkonom Vášho práva dotknutej osoby podľa Nariadenia GDPR je bezplatný. V prípade, ak by sme Vašu žiadosť o výkon práva dotknutej osoby nevybavili podľa Vašej mienky v súlade s Nariadením GDPR, máte možnosť podať sťažnosť dozornému orgánu ([www.dataprotection.gov.sk](http://www.dataprotection.gov.sk)) alebo uplatniť súdny prostriedok nápravy priamo na príslušnom súde.

**Záverečné ustanovenia**

* 1. Skupina YIT ako spoloční prevádzkovatelia vytvorila tieto Podmienky ochrany súkromia z dôvodu posilnenia dostatočnej transparentnosti a vysvetlenia základných pravidiel, ktoré skupina YIT dodržiava pri ochrane súkromia a osobných údajov dotknutých osôb.
	2. Skupina YIT pravidelne tieto Podmienky ochrany súkromia reviduje a aktualizuje, pričom platí vždy aktuálna verzia Podmienok ochrany súkromia.

Svojím podpisom nižšie potvrdzujem, že mi **Podmienky ochrany súkromia** boli poskytnuté a že som sa s nimi oboznámil.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno:

Miesto:

Dátum: